ARRIZABALAGA OLAIZOLA (EAJ, 2013-05-16):
Eguerdi on denoi.
Neu ere laburra izango naiz. Maeztu jaunak esan duen bezala, geu ere dezente harrituta geratu ginen ikusi genuenean Alderdi Popularraren hasierako proposamena hain zuzen eskatzen zuena egina dagoelako dagoeneko.
Zioen, "se elabore en el plazo de seis meses el programa de medidas 2010-2015 el plan hidrológico –egina ordurako eta– elabore en el plazo de seis meses las distintas regulaciones pendientes que se recogen en la normativa del plan hidrológico", ustez, gure ustetan baita egina.
Zerbait geratzekotan geratzen da uholde arriskuen prebentziorako plana eta esleipen prozeduran dago momentu honetan eta Estatu osoan aurrena da.
Alderdi Popularreko bozeramalearen interbentzioa entzun eta gero, neuri sortu zaidan galdera izan da ea ez ote duen ekimen hau egin Alderdi Popularra Gobernuan Madrilen dagoenetik zein ondo egiten ari den adierazteko.
Berak esan du azken urte eta erdi edo pare bat urte hauetan martxa sartu diola tramitazioari Europak aspaldidanik agintzen zuena betez, eta ez dut nik zalantzan jarriko horrela denik, zeren ez baitut jarraipenik ere egin, baina okurritzen zait baita galdetzea aipatu dituzun erkidego autonomo horietan bere lanak garaiz eginez dituzten horien artean ez ote zeuden Alderdi Popularrak agindutakoak ere.
Dena dela, egia da eginbeharrekoak egin behar izaten direla eta egiteko bidean badira hobe.
Komentatu duzu eta hau bai ere ez dakidala, oraindik ere Europak Espainiari ezarri dion isunaren zenbatekoa eta irizpideak ez daudela markatuta, nik nonbaiten irakurri dut 200.000 euro eguneko isuna ordaindu beharra izango duela Madrileko Gobernuak eta azaldu baldin badezakezu, ezkertuko nizuke, baina jakitearren soilik.
Hemen, dagoeneko eginda daude eta baten batek aipatu duen bezala egia da Zuzentarau markoak berak esaten duela 2015erako dagoeneko jada, ekintza planaren berrikuspena egin beharko dela eta horrek eramaten gaitu urte batzuk pasa eta gero prozedurak aurrera eramaten aurrenekoa aprobatzeko eta aprobatu bezain pronto, baldin eta datozen asteetan, esan duzun bezala, Madrileko Ministro Kontseiluak aprobatzen badu, berriz ere berrikuspen lanetan sartu beharko garela.
Espero dezagun hauek garaiz egiteko gai izatea eta azken finean, bakarrik esan, planak oso ondo daudela, egin beharrak ere bai, bete behar diren helburuak noski, baina berez inportantea dena dela obrak egitea, eta eskumeneko eta egin beharreko dituzten erakunde guztiak elkarlanean, eta bakoitzari dagokionen neurrian betebeharrei aurre eginez gauzak, obrak gauzatzea.
Nik gaur Gobernuan galdetu dut gutxi gora behera azken legegintzaldietan zenbat diru sartu den, bai uholdeen kontrako, bai saneamenduko, bai hornidurako lanak aurrera eramaten eta grosso modo 2000. urtetik hona Jaurlaritzak berak bakarrik akordio markoen barruan, beste hainbat erakunde daudelako eta bakoitzak dauzkalako bere eginkizunak, Jaurlaritza berak 250 milioi eurotik gora inbertitu ditu.
Horiek orain artekoak, hemendik aurrekoak ekintza planen barruan eta ekintza planen berrikuspenen barruan egin beharko dira eta baliabide ekonomiko...
...hemendik aurrekoak ekintza planen barruan eta ekintza planen berrikuspenen barruan egin beharko dira eta baliabide ekonomikoak kontutan hartuz, borondate politikorik ez da faltako hori egiteko.
Gauza bat nik ez nekien eta esan Alderdi Popularrak ez duela nahi izan EH Bildu erdibidekoa sinatzera sartzea, gure taldearen izenean esan hori ez zaigula ondo iruditzen eta gugatik izan balitz, noski ahal izango zenutela sinadura hori ematea.
Eskerrik asko.